Friskytte

Den generelle betegnelse friskytte og den specifikke skandinaviske betegnelse snaphane er to benævnelser på danske våbenføre mænd som 1563-1680 frivilligt bekæmpede den svenske krigsmagt, respektive spredt terror blandt såvel svenskere som danskere. De kæmpede især i Skånelandene, men også i det vestensundske Danmark og i Norge. Ordet "snaphaner" er i svensk historieskrivning ofte synonymt med banditter og mordere. Men det store flertal var friskytter, som indrulleredes i tusinder og inddeltes i militære enheder, friskyttekompagnier, og burde  være behandlet som regulære enheder. Men svenskerne betragtede dem som fredløse og henrettede dem på de mest bestialiske måder ved spidning på pæle eller radbrækning. 

Den væbnede civile modstand mod svenskerne fødtes under Den Nordiske Syvårskrig 1563-70 og fortsatte under Horns krig 1644-45 og kulminerede i den store folkerejsning i Skånske Krig 1675-79.

For at få en anelse om, hvor stor modstanden mod svenskerne var i Skånelandene, kan man sammenligne med modstandsbevægelsen i Danmark under anden verdenskrig. Den engagerede 2 % af befolkningen, og i Skånelandene var under Skånske Krig 1676-79 hele 6 % af en befolkning på ca. 300.000 involveret i modstandskampen mod de ubudne gæster.

I november-december 1678 blev følgende "Troupen der freishützen" registreret: Malmøe lehn - Captain Hans Severin; LCrone lehn (Landskrona) - Jens Jensen; Helsingborg lehn - Captain Jens Nelsen Wisman, Lieutenant Peder Christoffersen; Nørre herred (Norra Åsbo) - Peder Larsen; B: oc søndre herred (Bjäre og Södra Åsbo) - Eskel Nelsen; Cstad und bleking (Kristianstad og Blekinge) - Captain Simon Andersen, Lieutenant Thue Krop, Captain Mogens Mogensen, Cornet Anders Peersen; Øster gønge herred - Captain Nels Andersen; Westre gønge - Captain Har Haagen (Aage Mogensen), Major Hindrich Aagesen Pflug, Lieutenant Casper Duwe. 

Sthen Jacobsen beretter i Den Nordiske Kriigs Krønicke om de bestialske straffe, som ramte fange snaphaner eller andre, som satte sig op i mod det svenske herredømme. "Når svenskerne i denne vinter (1678-79) fik fat i nogle snaphaner, plagede de disse på en frygtelig måde. Først brændte man deres fodsåler med glødende jern. Derefter stødte man en spiddet pæl så langt op i endetarmen på dem, at den kom ud ved næsen. Derefter sømmede man dem fast til et træ og lod dem hænge der, til de døde."

Etter krigen fikk blant annet de berømte friskytterne  Jacob och Simon Wesseltoft en fristed i Norge.

Berømte friskytter
 Bent Mogensen
 Svend Poulsen (Gøngehøvdingen)
 Mikkel Pedersen Gønge
 Caspar Due
 Eskild Nielsen (Kapten Eschell)
 Hans Severin (Hans Sörensen/Kapten Severin)
 Aage Monsen Harloff (Hare-Ågen)
 Niels Andersen
 Peder Laursen
 Anders Pedersen
 Simon Andersen (Simon Böse/TullsagraSimon/Simen Snapphane)
 Peder Christophersen
 Knud Espersen Bøg
 Henrik Frederik Dreyer 
 Jens Nielsen Vismand
 Ingemand Philipsen
 Mads Olsen (Lille Mads)
 Nicolaus Hermansen (Nikolaj Hermansön)
 Ubbe Simonsen
 Niels Tommesen Tidemand
Pieter Sthen (Peter Stensen)
Jacob Wesseltoft
Hans Mand
Claus Wildschött
Bendix Clausen (Kapten Bendix)

Eksterne henvisninger
Friskytter og Snaphaner 
Fabricius, Knud. Skaanes overgang fra Danmark til Sverige, vols I-IV, Köbenhavn-Lund 1906-1958.
Vadenbring, Jojan. "Jacob Wesseltoft -skånsk snapphane och norsk präst", www. academia.edu Joanna Vadenbring | University of Aberdeen - Academia.edu
Vadenbring, Jojan. ”Om vi blifver svensk. Identitetsfrågor i övergångstid”,  ss.160-179 in Harald Gustafsson & Hanne Sanders,  Integration och identiteter i det förnationella Norden, Göteborg/Stockholm förlag 2006.

Danmark i 1500-tallet
Danmark i 1600-tallet
Skånelandene
Krigertyper